钦定古今图书集成/明伦汇编/闺媛典/第321卷 > 皇清五十四 > 徐一旭妻周氏
## 钦定古今图书集成/明伦汇编/闺媛典/第321卷 > 皇清五十四 > 徐一旭妻周氏

按《遂昌县志》：“周氏，徐一旭妻。年十六于归，不三载而夫染沈痾，氏祷以身代，割肉烹羹进之，不治几欲自尽。姑曰：‘当怜吾苦’。” 乃止。无子，立幼侄奉祀，停夫柩于室三年不舍朝夕，一蔬一食，必奠而食，食且泣。及葬，后园每食携奠如故。家贫，蓬跣纺绩，治圃易粟以供寡姑，终身不食肥甘。年七十终。继子贫不能葬，停二十二年，棺几朽。康熙辛卯，邑令闻而旌之，捐俸为之墓。